Νίκος Σταθόπουλος

Ο  Νίκος Σταθόπουλος (8 Νοεμβρίου 1943) είναι Έλληνας πρώην διεθνής ποδοσφαιριστής που αγωνιζόταν κυρίως στη θέση του αριστερού αμυντικού, ο οποίος έχει μείνει γνωστός για την ικανότητά του να αγωνίζεται σε όλη την αριστερή πλευρά, την τεχνική αλλά και την ταχύτητά του.Οι κορυφαίοι Έλληνες, www.gazzetta.gr

 Καριέρα 
 Σε συλλογικό επίπεδο 
Το 1956, εντάχθηκε στις ακαδημίες της ΑΕΚ, το 1963 πέρασε στην δεύτερη ομάδα και την περίοδο 1965-66 εντάχθηκε στην ανδρική ομάδα, κάνοντας ντεμπούτο την 1 Μαΐου του 1966 με αντίπαλο τον Πανιώνιο. Με τη φανέλα της ΑΕΚ ανδρώθηκε και αναδείχθηκε, όπου αγωνιζόμενος μέχρι το 1974 κατέκτησε δύο πρωταθλήματα (1967-68, 1970-71) και ένα κύπελλο (1965-66). Συμπαίκτες του την εποχή εκείνη υπήρξαν, μεταξύ άλλων, οι Ανδρέας Σταματιάδης, Αλέκος Σοφιανίδης, Στέλιος Σκευοφύλακας και Μίμης Παπαϊωάννου.

Το 1974 μεταγράφηκε στον Απόλλων Αθηνών,"Ο Απόλλων απέκτησε χθές και τον διεθνή Σταθόπουλο", εφ. Αθλητική Ηχώ, 20/8/1974, σελ. 3 με τη φανέλα του οποίου αγωνίστηκε στη Β' Εθνική τη σεζόν 1974-75 και κατέκτησε το πρωτάθλημα στον 2ο όμιλο και την άνοδο. Το 1975 αποκτήθηκε από την Προοδευτική"Η Προοδευτική απέκτησε και τον Σταθόπουλο", Αθλητική Ηχώ, 21/8/1975, σελ. 5 με τη φανέλα της οποίας αγωνίστηκε 2 χρόνια στη Β' Εθνική και κατόπιν, αγωνίστηκε από 1 χρόνο με την Κόρινθο στη Β' Εθνική και στον Παναιγιάλειο, με τον οποίο κέρδισε την άνοδο στη Β' Εθνική τη σεζόν 1978-79"...αλλά και του Νίκου Σταθόπουλου, που όπως έλεγε ο Αστέριος Μπελλας, πήρε τον Παναιγιάλειο από τα ερασιτεχνικά και τον έφτασε στην Β΄ Εθνική από την περίοδο 1978-79", Οι παλαίμαχοι Παναιγιάλειου και ΑΕΚ, ξύπνησαν αναμνήσεις και μοίρασαν την αγάπη τους, για τα παιδιά των ΑΜΕΑ Αιγίου , aek365.com. Στη συνέχεια, το 1980 ανέλαβε σαν προπονητής τον Γ.Σ. Ηλιούπολης,"Ο Ν. Σταθόπουλος στην Ηλιούπολη", εφ. Αθλητική Ηχώ, 8/7/1980, σελ. 4 στον οποίο όμως έπαιξε και τα τελευταία παιχνίδια του ως ποδοσφαιριστής-προπονητής.εφ. Αθλητική Ηχώ, 19/3/1984, σελ. 1 και 3εφ. Αθλητική Ηχώ, 25/3/1984, σελ. 1 και 5

 Στις εθνικές ομάδες 
Αγωνίστηκε 12 συνολικά φορές με την εθνική Ελλάδας, το διάστημα 1969-71. Το ντεμπούτο του πραγματοποιήθηκε στις 4 Μαΐου 1969 στην εκτός έδρας αναμέτρηση με τη Πορτογαλία (2-2), στο πλαίσιο των προκριματικών του Μουντιάλ 1970, όταν υπό τις οδηγίες του Νταν Γεωργιάδη αντικατέστησε τον Μπάμπη Ιντζόγλου.Πορτογαλία - Ελλάδα 4-5-1969, www.epo.gr

 Ως προπονητής 
Ως προπονητής εργάστηκε μεταξύ άλλων στους Διαγόρα Αιγάλεω,"Ο Ν. Σταθόπουλος μεταμόρφωσε σε λίγες μέρες το Διαγόρα Αιγ.", εφ. Αθλητική Ηχώ, 31/1/1985, σελ. 5 Γ.Σ. Μαρκό,εφ. Αθλητική Ηχώ, 26/6/1986, σελ. 5 κ.α.

 Τίτλοι 
 Πρωταθλήματα Ελλάδας: 2 (1967-68, 1970-71)
 Κύπελλο Ελλάδας: 1 (1965-66)

 Παραπομπές 

 Πηγές 

 Συνέντευξη του Νίκου Σταθόπουλου στον Παναγιώτη Γιαλό, koinoniki.gr
 Η καριέρα του Νίκου Σταθόπουλου στο soccerway
 Το προφίλ του Νίκου Σταθόπουλου στο transfermarkt
 Ο Νίκος Σταθόπουλος στο epo.gr
 "Αυτή είναι η ιστορία της Εθνικής Ελλάδας και πως φθάσαμε στην Αφρική" (Ανδρέας Μπόμης 2009)

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Π.Α.Σ. Κορίνθου
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Εθνικής Ελλάδος